PREDIKAT – nastavni listić za učenike s poteškoćama

Predikat je temeljni rečenični dio.
Najčešće ga izričemo glagolom.
Odredit ćemo ga postavljajući pitanje Što se radi?

1. U sljedećim rečenicama zaokruži predikate.
Slikar kupuje boje i kistove.
On razmišlja o svojim slikama.
Gledam njegove slike. 

Svi uživamo u prekrasnim slikama. 


Obilježja glagola u službi predikata: vrijeme, osoba i broj.
2. Podcrtaj predikate te im odredi vrijeme, osobu i broj. Neka ti pomogne riješeni primjer. 
Umjetnik slika prirodu.                       prezent, 3. os. jd.
Često posjećujemo galerije. 

____________________________

Obećao sam da ću naslikati jezero s lopočima. _____________________, _______________________

Nacrtah stakleni pehar i dvije jabuke. ____________________________

Upoznali su nadarene mlade ljude. ____________________________

Infinitiv može biti dio predikata.
3. U sljedećim rečenicama podcrtaj predikat te zaokruži infinitiv kao dio predikata.
Stari slikar volio je slikati portrete.
Odlučio sam posjetiti rođaka koji želi postati crtač stripova.
Mogli bismo pogledati izložbu fotografija.
Nije jednostavno odabrati najljepši rad.
Dijelovi predikata unutar rečenice mogu biti razdvojeni.
Dijelovi predikata mogu biti i neke druge riječi – 

niječnica ne i povratna zamjenica se.
4. U sljedećim rečenicama podcrtaj predikate.
Slikar je jutros pripremio sav materijal za slikanje.
Radujete li se tuđem uspjehu? 
On ne prodaje svoje umjetničke radove. 
Vrste predikata: glagolski i imenski predikat.

Glagolski predikat izrečen je glagolom.
Imenski predikat izrečen je pomoćnim glagolom biti 

i imenskom riječju u nominativu. 
5. U sljedećim rečenicama podcrtaj predikate i odredi im vrstu. 
Divili smo se njegovu daru.   _____________________________
On je umjetnik.                       _____________________________

